На основу Решења о банкротству Привредног суда у Нишу 4. Ст. бр. 17/2016 од 23.09.2016. године, а у складу са чланoвима 131., 132. и 133. Закона о стечају («Службени гласник Републике Србије» број 104/2009, 99/2011, 71/2012-Одлука Уставног суда и бр. 83/2014) и Националним стандардом број 5 – Национални стандард о начину и поступку уновчења имовине стечајног («Службени гласник Републике Србије» број 13/2010) , као и одредбама Закона о изменама и допунама Закона о Агенцији за лиценцирање стечајних управника („Службени гласник РС", бр. 89/2015), Агенција за лиценцирање стечајних управника као стечајни управник стечајног дужника:

**Холдинг компанија** **«ПРОГРЕС» Друштвено грађевинско предузеће Пирот у стечају из Пирота, Српских владара 106**

**ОГЛАШАВА**

**продају имовине стечајног дужника**

**непосредном погодбом уз прикупљање писаних понуда**

|  |  |  |
| --- | --- | --- |
| **Предмет продаје представља имовина груписана у следећу имовинску целину** | **Процењена вредност (динара)** | **Новчани износ за учешће у поступку продаје (динара)** |
| **Имовинска целина бр. 1 коју чине:****А) Непокретности у Пироту, у ул. Николе Пашића бр. 217, на катастарској парцели 4536/1 КО Пирот-град уписане у ЛН бр. 8800, и то:**1. Зграда пословних услуга - магацин, површине 894 м2, број објекта 6, приземна, правни статус објекта: објекат има одобрење за градњу, а нема одобрење за употребу, врста права држалац, облик својине друштвена, обим удела 1/1;
2. Остале зграде - гардероба, површине 133 м2, број објекта 7, приземна, правни статус објекта: објекат има одобрење за градњу, а нема одобрење за употребу, врста права држалац, облик својине друштвена, обим удела 1/1;
3. Зграда пословних услуга-производна хала, површине 72 м2, број објекта 8, приземна, правни статус објекта: објекат има одобрење за градњу, а нема одобрење за употребу, врста права држалац, облик својине друштвена, обим удела 1/1;
4. Зграда пословних услуга – управна зграда, површине 58 м2, број објекта 9, приземна, правни статус објекта: објекат изграђен без одобрења за градњу, врста права држалац, облик својине друштвена, обим удела 1/1;
5. Остале зграде – котларница, површине 117 м2, број објекта 10, приземна, правни статус објекта: објекат изграђен без одобрења за градњу, врста права држалац, облик својине друштвена, обим удела 1/1;
6. Трафо-станица, површине 33 м2, број објекта 15, приземна, правни статус објекта: објекат има одобрење за градњу а нема одобрење за употребу, врста права држалац, облик својине приватна, обим удела 1/1;

**Б) Покретне ствари:**Опрема у трафо станици јачине 10/04 KV 2x400 KVA у објекту бр. 15 на на катастарској парцели 4536/1 КО Пирот-град уписана у ЛН бр. 8800.*Напомена: Објекти стечајног дужника који су предмет продаје налазе се на кат. парцела бр. 4536/1 КО Пирот-град која је у власништву привредног друштва Слободна зона АД Пирот, и исти се налазе у оквиру Слободне зоне којом управља привредно друштво Слободна зона АД Пирот. Кат. парцела 4536/1 КО Пирот-град налази се у посебном царинском режиму и под специјалним царинским надзором регулисаним Законом о слободним зонама ("Сл. гласник РС", бр. 62/2006) и Царинским законом ("Сл. гласник РС", бр. 95/2018, 91/2019 - др. закон, 144/2020 и 118/2021)* | **10.841.270,00** | **2.168.254,00** |

**Процењена вредност** **имовине од 10.841.270,00 динара представља минимално прихватљиву цену, и иста је обавезујућа или опредељујућа за понуђача приликом одређивања висине понуде.**

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од **200.000,00** динара + ПДВ. Профактура се мора преузети, или на адреси повереника стечајног управника или путем електронске поште сваког радног дана у периоду од 8.00 до 15.00 часова, уз обавезну претходну најаву поверенику стечајног управника. Крајњи рок за преузимање профактуре је до 15.00 часова 05.09.2022. године. Крајњи рок за уплату и преузимање продајне документације је до 05.09.2022. године.

2. уплате новчани износ на име учешћа у поступку продаје на текући рачун Продавца број **330-63000647-29 код „Credit Agricole Banka“ АД Нови Сад** илиположе неопозиву првокласну банкарску гаранцију наплативу на први позив до **06.09.2022. год.** У случају да се као новчани износ на име учешћа у поступку продаје положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управника, Београд, Теразије 23, VI спрат, најкасније 06.09.2022. године до 14.00 часова по београдском времену. У обзир ће се узети само банкарске гаранције које пристигну на назначену адресу у назначено време. Банкарска гаранција мора имати рок важења до **15.10.2022.** године.

3. потпишу изјаву о губитку права на повраћај новчаног износа на име учешћа у поступку продаје. Изјава чини саставни део продајне документације.

Имовина се купује у виђеном стању и може се разгледати након откупа продајне документације, сваким радним даном од 12.00 до 14.00 часова, а најкасније до 06.09.2022. године (уз претходну најаву поверенику стечајног управника).

Продаја се врши методом непосредне погодбе уз прикупљање писаних понуда тако што сва заинтересована лица достављају понуду у писаном облику у затвореној коверти са назнаком „ПОНУДА за продају имовине стечајног дужника ХК «ПРОГРЕС» Друштвено грађевинско предузеће Пирот у стечају из Пирота, Српских владара 106 – НЕ ОТВАРАТИ“.

**Затворене понуде достављају се на адресу:** **Агенција за лиценцирање стечајних управника – Центар за стечај, Београд, Ул. Теразије бр. 23, трећи спрат, канцеларија 321.**

**Крајњи рок за достављање понуда је** **12.09.2022. године до 11.00 часова.**

**У разматрање ће се узети само понуде у писаној форми, достављене у запечаћеним ковертама са назнаком ''Понуда'' на коверти, називом стечајног дужника и које пристигну на назначену адресу до назначеног времена.**

**Запечаћена коверта треба да садржи:**

-пријаву за учешће на продаји потписану лично или од стране овлашћеног лица и доказ да је у питању овлашћено лице;

-потписану понуду, уз навођење јасно одређеног износа за куповину предмета продаје;

-доказ о уплати новчаног износа на име учешћа у поступку продаје или копију банкарске гаранције;

-потписану изјаву о губитку права на повраћај новчаног износа на име учешћа у поступку продаје;

-извод из регистра привредних субјеката и ОП образац, ако се као потенцијални купац пријављује правно лице;

-овлашћење за заступање оверено пред надлежним органом, oдносно предузимање конкретних радњи у поступку продаје (за пуномоћнике);

**Стечајни управник неће разматрати понуде које не садрже јасно одређен износ на који понуда гласи, понуде које гласе на износ мањи од минимално прихватљиве вредности (процењене вредности), понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен новчани износ на име учешћа у поступку продаје у предвиђеном року.**

Јавна продаја одржаће се дана **12.09.2022. године у 11.15 часова** (15 минута по истеку времена за предају понуда) на адреси: **Агенција за лиценцирање стечајних управника – Центар за стечај, Београд, Ул. Теразије бр. 23, III спрат, сала 301** у присуству Комисије формиране одлуком стечајног управника и уз обавезно присуство представника свих учесника. Понуђач у непосредној погодби са собом мора понети доказе о идентитету (важећа лична карта или пасош). У случају да понуђача заступа овлашћено лице потребно је да исто лице приложи оригинал пуномоћја (овереног пред надлежним органом) за заступање на продаји уз јасно навођење овлашћења у погледу накнадног обављања директних преговора и истицања нове понуде.

**Позивају се чланови Одбора поверилаца да присуствују продаји.**

**Обавезно је присуство свих понуђача или њихових овлашћених представника.**

**Након отварања писаних понуда понуђачи могу кориговати своје понуде у складу са правилима продаје са којима ће их упознати стечајни управник.**

Стечајни управник спроводи поступак продаје тако што:

1. чита правила продаје
2. отвара писмене понуде,
3. позива учеснике да истакну односно упишу цену коју су спремни да плате – овај корак ће се понављати три пута не рачунајући понуде достављене до дана одржавања непосредне погодбе (иницијалне понуде). Уколико у последњем кораку понуђачи дају идентичну понуду, непосредна погодба ће се наставити само између понуђача који су у претходном кораку дали идентичну понуду, а све до проглашења најбољег понуђача;
4. проглашава купца када ниједан други учесник не истакне већу цену од последње понуђене цене;
5. одржава ред на продаји,
6. потписује записник.

**Стечајни управник је дужан да прихвати највишу достављену понуду, уколико је иста једнака или** **изнад процењене вредности имовине од 10.841.270,00 динара, а која представља минимално прихватљиву вредност.**

Купопродајни уговор се закључује у року од 3 (три) радна дана од дана одржавања јавне продаје.

У случају да на јавној продаји победи купац који је новчани износ на име учешћа у поступку продаје обезбедио банкарском гаранцијом, исти мора уплатити новчани износ на име учешћа у поступку продаје на рачун стечајног дужника, у року од **2 радна дана** од дана јавне продаје, након чега ће му бити враћена гаранција. Закључење купопродајног уговора у законом прописаној форми приступа се под условом да је новчани износ на име учешћа у поступку продаје који је обезбеђен гаранцијом уплаћен на рачун стечајног дужника.

Проглашени купац је дужан да уплати преостали износ купопродајне цене у року од **8 дана од** закључења уговора у законом прописаној форми.

Стечајни управник ће вратити новчани износ на име учешћа у поступку продаје сваком учеснику чија понуда не буде прихваћена, у року од три радна дана од дана одржавања јавне продаје. Понуђач губи право на повраћај новчаног износа на име учешћа у поступку продаје уколико:

- не поднесе понуду, или поднесе понуду која не садржи обавезне елементе;

- не приступи продаји;

- не потпише записник са одржане продаје;

- одбије да потпише купопродајни уговор у законом прописаној форми, или

- буде проглашен за купца, а не уплати купопродајну цену у предвиђеном року и на прописани начин.

Порези и сви други овде непоменути трошкови који произилазе из закљученог купопродајног уговора, у целости падају на терет купца.

*Није дозвољено достављање оригинала банкарске гаранције пошиљком (обичном или препорученом), путем факса, mail-а или на други начин, осим на начин прописан у тачки 2. услова за стицање права за учешће из овог огласа.*

**Oвлашћено лице: повереник Жаклина Петровић, Паје Јовановића 39 Пирот, e-mail: zaklinapetrovic.pi@gmail.com, контакт телефон: 064/ 854-93-34.**